Lāsma Kauniste

Lāsma Kauniste (dzimusi Avotiņa  Rīgā) ir bijusī latviešu ātrslidotāja. 1969. gada pasaules čempione ātrslidošanas daudzcīņā, Latvijas gada populārākā sportiste (1969).

 Biogrāfija 
Izglītību ieguva LVFKI, ko pabeidza 1964. gadā. 1962. gadā apprecējās ar igauņu ātrslidotāju Toivo Kaunisti.
Trenējās pie 1939. gada Eiropas ātrslidošanas čempiona Alfona Bērziņa, arī pie Arvīda Leinerta un Jevgeņija Krasiļņikova.

1967. gada pasaules čempionātā daudzcīņā izcīnīja 2. vietu, 1968. gadā — 4. vietu.
Piedalījās . Tajās augstāko vietu ieņēma 1500 m distancē (5. vieta), vēl bija 11. vietā 1000 m distancē un 12. vietā 3000 m distancē. 1969. gada Pasaules čempionātā Grenoblē uzvarēja daudzcīņā ar 189,566 punktiem.

Vairākas reizes uzvarēja arī PSRS čempionātos atsevišķās distancēs, bija vairākkārtēja vicečempione.
Laikā no 1976. līdz 1989. gadam viņa bija Rīgas 7. bērnu un jaunatnes sporta skolas direktore.

Pārstāvot Latviju World Champion Masters ātrslidošanas sacīkstēs, L. Kauniste 2002. un 2004. gadā uzvarēja vecuma grupā virs 60 gadiem, bet 2011. gadā — 65—70 gadu vecuma grupā.

 Apbalvojumi 
 PSRS Nopelniem bagātā sporta meistare 
 Darba Sarkanā karoga ordenis

 Atsauces 

 Ārējās saites 

Kategorija:1942. gadā dzimušie
Kategorija:Rīgā dzimušie
Kategorija:Latvijas ātrslidotāji
Kategorija:PSRS ātrslidotāji
Kategorija:Ātrslidotāji 1968. gada ziemas olimpiskajās spēlēs
Kategorija:PSRS Nopelniem bagātie sporta meistari
Kategorija:Ar Darba Sarkanā Karoga ordeni apbalvotie latvieši
Kategorija:Ar Darba Sarkanā Karoga ordeni apbalvotie